Međunarodni fond za poljoprivredni razvoj
<s>Međunarodni fond za poljoprivredni razvoj (IFAD) je specijalizovana agencija Ujedinjenih nacija, osnovana kao međunarodna finansijska institucija 1977. godine, kao jedan od glavnih posledica Svetska konferencija o hrani 1974. godine.</s><s>IFAD je posvećena iskorenjivanju siromaštva ruralnih krajeva u zemljama u razvoju.</s><s>Sedamdeset i pet odsto ljudi u svetu sa primanjima manjim od dolara dnevno živi u ruralnim oblastima u zemljama u razvoju, ali samo 4% od zvanične razvojne pomoći odlazi na poljoprivredu.</s>

<s>Strateška politika IFAD-a je određena Strateškim okvirom za IFAD za period 2007-2010: Pomaganje siromašnih u ruralnim krajevima u cilju prevazilaženja siromaštva.</s><s>Sedište organizacije je u Rimu.</s>

<s>Ciljevi</s>

<s>IFAD će osigurati da siromašni ljudi u ruralnim krajevima imaju bolji pristup, kao i veštine i organizacija koje su im potrebne kako bi iskoristili prednosti:
 Prirodnih bogatstava, posebno sigurnog pristupa zemljištu i vodi, i boljeg upravljanja prirodnim resursima i prakse očuvanja sredine
 Poboljšane poljoprivredne tehnologije i efikasnijih usluga proizvodnje
 Širokog spektra finansijskih usluga
 Transparentnog i konkurentnog tržišta za poljoprivredna sredstva i proizvode
 Mogućnosti za ruralno zapošljavanje van farmi i razvoja preduzeća
 Lokalne i nacionalne politike i procesa planiranja</s>

<s>Sve odluke IFAD-a imaju ove principe i ciljeve na umu.</s><s>Kao što se vidi u strateškom okviru, IFAD-a se zalaže za postizanje Milenijumskih ciljeva razvoja, naročito cilja prepolovljavanja procenta gladnih i ekstremno siromašnih ljudi do 2015.</s>

<s>U osnovi tih ciljeva je IFAD-ovo uverenje da je potrebno da siromašni u ruralnim sredinama budu osnaženi da vode spostveni razvoj, ako se želi iskorenjivanje siromaštva.</s><s>Siromašni ljudi moraju biti u stanju da razviju i ojačaju sopstvene organizacije, tako da mogu da unaprede svoje sopstvene interese i prevaziđu prepreke koje ih sprečavaju od cilja stvaranja boljeg života za sebe.</s><s>Oni moraju biti u stanju da imaju pravo glasa u odlukama i politici koja utiče na njihove živote, i oni moraju da ojačaju svoju pregovaračku moć na tržištu.</s>

<s>Članstvo</s>

<s>Članstvo u IFAD-a je otvoreno za svaku državu koja je članica Ujedinjenih nacija ili njenih specijalizovanih agencija ili Međunarodne agencije za atomsku energiju.</s><s>Upravni savet IFAD-a, sa 166 zemalja članica, je najviši organ za donošenje odluka, i svaku predstavlja guverner i pomoćnik guvernera.</s><s>Savet se sastaje jednom godišnje.</s><s>Izvršni odbor, zadužen za nadgledanje opštih operacija IFAD-a i odobravanje kredita i donacija, sastoji se od 18 članova i 18 pomoćnih članova.</s><s>Predsednik, koji služi na četiri godine (jednom obnovljiv mandat), je IFAD-ov glavni izvršni direktor i predsednik Izvršnog odbora.</s><s>Trenutni, i petipo redu, predsednik je Kanajo F. Nvanze, koji je izabran za prvi mandat od četiri godine u 2009.</s>

<s>Članovi IFAD-a su 163 zemlje članice UN-a, uz Kukova ostrva i Nijue, i one se klasifikuju na sledeći način: Lista A (pre svega zemalje članice OECD-a), Lista B (prvenstveno članice OPEK-a) i Lista C (zemlje u razvoju).</s><s>Lista C je dalje podeljena u podliste C1 (zemlje u Africi), podlistu C2 (zemlje u Evropi, Aziji i Pacifiku), i podđlistu C3 (zemlje u Latinskoj Americi i na Karibima).</s>

<s>Potpisnici ili države kasnije odobrene za članstvo, koji još nisu završile svoje ratifikacione procedure su: Bahami (odobrena pd 2008), Maršalska Ostrva (odobrena od 2009) i Jemen (potpisnik od 1977).</s>

<s>Druge zemlje koje nisu članice su: Andora, Australija, Bahrein, Belorusija, Bugarska, Češka Republika, Estonija, Mađarska, Letonija, Lihtenštajn, Litvanija, Mikronezija, Monako, Crna Gora, Nauru, Palau, Poljska, Rusija, San Marino, Srbija, Singapur, Slovačka, Slovenija, Turkmenistan, Tuvalu, Ukrajina, Uzbekistan, Vanuatu, Vatikan i države sa ograničenim priznanjem.</s>

<s>Status ruralnog siromaštva</s>

<s>Uprkos poboljšanjima tokom poslednjih 10 godina koja su izvukla više od 350 miliona ljudi iz ekstremnog ruralnih siromaštva, globalno siromaštvo i dalje ostaje veliki i pretežno ruralni fenomen.</s><s>IFAD je nedavno objavio izveštaj o ruralnom siromaštvu u 2011. godini gde se kaže da je, tokom protekle decenije, ukupna stopa ekstremnog siromaštva u ruralnim područjima zemalja u razvoju opala sa 48 odsto na 34 odsto, na čelu sa dramatičnim poboljšanjima u istočnoj Aziji.</s><s>Ali, izveštaj takođe ukazuje na istrajnost siromaštva u ruralnim područjima subsaharske Afrike i Južne Azije.</s>

<s>Spoljašnje veze 
 Međunarodni fond za poljoprivredni razvoj
Rural Poverty Portal powered by IFAD</s>

<s>Specijalizovane agencije Ujedinjenih nacija</s>

